Sọjí Cole tí àpèjẹ́ rẹ̀ ń jé Olúsọjí Henry Cole jẹ́ ònkọ̀wé , òṣèré, adarí eré ìtàgé àti sinimá ọmọ orílẹ̀ èdè Nàìjíríà.Wọ́n bí Olúsọjí Henry Cole ní ọjọ́ Kẹtàdínlógún oṣù Ọ̀pẹ, ọdún 1976 ní òpópónà Kókà ní ìlú Mushin ní ìpínlẹ̀ Èkó. Ọ̀mọ̀wé Cole gba ẹ̀bun Nigeria Prize for Literature ti ọdún 2018. Sọjí bẹ̀rẹ̀ ẹ̀kọ́ rẹ̀ ní ilé-ẹ̀kọ́ alákọọ́bẹ̀rẹ̀ St. Micheal ti Olóòṣà, tí ó sì parí rẹ̀ ní ilé-ẹ̀kọ́ alákọọ́bẹ̀rẹ Àgọ́ Òwu ní Ṣógúnlẹ̀ ní ìpínlẹ̀ Èkó. Lẹ́yìn èyí ni ó tẹ̀ síwájú ní ilé-ẹ̀kọ́ Girama ti Ìkẹjà, tí ó wà ní Oṣòdì, ó tún lọ sí ilé-ẹ̀kọ́ Girama Ẹ̀wù Tun-Tun tí ó wà ní Máfolúkù ní ìpínlẹ̀ Èkó àti iké-ẹ̀kọ́ Girama Orímọládé ní ìpínlẹ̀ Ọ̀ṣun. Bákan náà ni ó tún lọ sí ilé-ẹ̀kọ́ gbogbo-nìṣe (UI) ti ìlú Ìbàdàn níbi tí ó ti kẹ́kọ̀ọ́ gbàwé ẹ̀rí dípúlọ́mà, gboyè àkọ́kọ́ (B.a) ní ọdún 2006, gboyè ẹlẹ́ẹ̀kejì (M.a) ní ọdún 2010, àti oyè ọ̀mọ̀wé (PHD) ní ọdún 2016 nínú ìmọ̀ eré orí ìtàgé "Theatre Arts".